Lake Meade is handig as jy jou toilet wil spoel of 'n stort wil vat in Vegas. Meade is, soos meeste dinge in Amerika, massief; 800 km as jy rondom die meer wil loop. Die meer is mensgemaak deur die konstruksie van Hoover dam in 1931. Die damwal is in die middel van die foto.
Net voor landing 'n vinnige prentjie van my hotel. My kamer was net so links bo die sfinks se kop. 17e vloer. Kamers is in die wande van die piramides, almal met skuins vensters wat oor Vegas uitkyk. Die Casino is in die middel van die piramide.
Ons het in die Canyon ingevlieg en gaan land op 'n klein "mesa' so paar honderd meter bo die rivier.
Die Canyon met die Colorado rivier wat al die kerfwerk gedoen het deur die jare.
Iemand wat ek in die Canyon raakgeloop het. Verstommend hoe mak hulle is. Seker min natuurlike vyande waarvoor hulle moet weghardloop. Die akkedis grawe soos 'n hond in die sand om mierneste te ontbloot. Komieklik om te sien.
In die canyon. Ek is die blou spikkel in die middel. Ons het 'n lekker piekniek met sjampanje in die canyon gekry.